Document ID: 32001L0008

Kommissionens direktiv 2001/8/EF
af 8. februar 2001
om erstatning af bilag I til Rådets direktiv 92/109/EØF om fremstilling og markedsføring af visse stoffer, der benyttes ved ulovlig fremstilling af narkotika og psykotrope stoffer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/109/EØF af 14. december 1992, om fremstilling og markedsføring af visse stoffer, der benyttes ved ulovlig fremstilling af narkotika og psykotrope stoffer(1), senest ændret ved Kommissionens direktiv 93/46/EØF(2), særlig artikel 10, stk. 3, og
ud fra følgende betragtninger:
(1) Det er nødvendigt at iværksætte den beslutning, der blev truffet i marts 2000 af Narkotikakommissionen (CND) under De Forenede Nationers Økonomiske og Sociale Råd om at optage stoffet norephedrin i tabel I i bilaget til 1988-FN-konventionen.
(2) Det er nødvendigt at ændre kategori 1 i bilag I til grunddirektivet i overensstemmelse hermed.
(3) En sådan optagelse vil være en fortsættelse af processen med at bringe direktivet i overensstemmelse med Rådets forordning (EØF) nr. 3677/90 af 13. december 1990 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer(3), gennemført og senest ændret ved Kommissionens forordning (EØF) nr. 3769/92(4).
(4) De i dette direktiv fastsatte foranstaltninger er i overensstemmelse med udtalelse fra det udvalg, som blev nedsat i henhold til artikel 10 i forordning (EØF) nr. 3677/90 -
UDSTEDT FØLGENDE DIREKTIV:
Artikel 1
Bilag I til direktiv 92/109/EØF erstattes af bilaget til dette direktiv.
Artikel 2
Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. marts 2001. De underretter straks Kommissionen herom.
Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
Artikel 3
Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 8. februar 2001.

Labels: 3
0
11
1